open-index/open-wikipedia-markdown huggingface dataset:
סטיב צ'רונדולו

**סטיבן אמיל "סטיב" צ'רונדולו** (באנגלית: **Steven Emil "Steve" Cherundolo**, נולד ב-19 בפברואר 1979 ברוקפורד, אילינוי שבארצות הברית) הוא כדורגלן עבר ומאמן כדורגל אמריקאי ששיחק לאורך כל הקריירה שלו בהנובר 96 ובנבחרת ארצות הברית בעמדת המגן הימני. כיום משמש כמאמנה של מועדון הכדורגל לוס אנג'לס מה-MLS.

## קריירת מועדונים
צ'רונדולו החל לשחק בהנובר 96 בעונת 1998/99, כאשר זו שיחקה בליגת הבונדסליגה השנייה. בעונתו הראשונה סבל מפציעה ארוכה, אך בהמשך הפך צ'רונדולו למגן הימני הקבוע של הקבוצה ולשחקן מפתח בהרכב. בעונת 2001/02 סיימו הנובר וצ'רונדולו במקום הראשון בבונדסליגה השנייה בפער של עשר נקודות מהמקום השני, והעפילו אל הבונדסליגה. צ'רונדולו המשיך לשחק במועדון עוד 12 עונות רצופות בבונדסליגה, כאשר ברוב המקרים הקבוצה מוקמה בסוף העונה במרכז הטבלה. לקראת עונת 2010/11 מונה צ'רונדולו לקפטן הקבוצה, במקומו של האנו באליטש שעזב. בשנת 2013 צ'רונדולו הפך לשחקן הפעיל הוותיק ביותר בבונדסליגה. במרץ 2014 הודיע צ'רונדולו על פרישה ממשחק פעיל, בגין פציעה ארוכה. צ'רונדולו שיחק 370 משחקי ליגה בהנובר, מתוכם 302 בבונדסליגה, והוא שיאן ההופעות של הנובר בבונדסליגה בכל הזמנים, נכון ל-2016. עם פרישתו הפך צ'רונדולו לחלק מהצוות המקצועי של הנובר, תחילה כמאמן קבוצת החובבים, ולאחר מכן כעוזר המאמן בקבוצה הבכירה.

## קריירה בינלאומית
צ'רונדולו ערך את הבכורה בנבחרת ארצות הברית בספטמבר 1999, במשחק מול נבחרת ג'מייקה. צ'רונדולו זומן ברגע האחרון למונדיאל 2002 ונכלל בסגל בגין פציעתו של כריס ארמאס, אך נפצע גם הוא ולא שותף באף משחק.
בשנת 2006 השתתף צ'רונדולו עם הבנבחרת במונדיאל 2006, בו שותף בכל המשחקים, אך נבחרתו הודחה בתום שלב הבתים. גם במונדיאל 2010 צ'רונדולו שותף בכל המשחקים, ונבחרתו הודחה בשמינית הגמר מול נבחרת גאנה. 

בנוסף למונדיאלים, צ'רונדולו השתתף עם נבחרת ארצות הברית גם בגביע הקונפדרציות 2003, וגם בטורנירי גביע הזהב של CONCACAF בשנת 2005, בו זכתה הנבחרת האמריקאית בתואר, וגם בשנים 2009 ו-2011. צ'רונדולו החמיץ את הטורניר של 2007 בגין פציעה.

## תארים
עם הנובר 96:
* אליפות הבונדסליגה השנייה: 2001/02

עם נבחרת ארצות הברית:
* גביע הזהב של CONCACAF: 2005

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:רוקפורד (אילינוי): אישים
קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:אילינוי: כדורגלנים
קטגוריה:כדורגלני הנובר 96
קטגוריה:כדורגלני נבחרת ארצות הברית
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני גביע הזהב 2005
קטגוריה:כדורגלני מונדיאל 2006
קטגוריה:כדורגלני גביע הזהב 2009
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:בוגרי אוניברסיטת פורטלנד
קטגוריה:ספורטאים אמריקאים בגרמניה
קטגוריה:אמריקאים ממוצא איטלקי
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1979
קטגוריה:מאמני כדורגל אמריקאים
יגאל צרפתי

**יגאל צרפתי** הוא איש ציבור ישראלי, כיהן כמנהל מינהל אזורי תעשייה במשרד הכלכלה והתעשייה,  כראש מועצת מגדל תפן וכמנכ"ל משרד הפנים.

## ביוגרפיה
צרפתי בעל תואר ראשון במדע המדינה וגאוגרפיה, בעל תואר מגיסטר במקרקעין מהטכניון, בעל תואר שני בהצטיינות בגאוגרפיה עם התמחות בלימודים עירוניים ואזוריים מהאוניברסיטה העברית בירושלים, בעל תואר שני נוסף במינהל ציבורי מאוניברסיטת הרווארד בה למד במסגרת תוכנית וקסנר. 

הוא שימש סמנכ"ל משרד החינוך ומנהל מינהל הפיתוח במשרד. באפריל 2013 מונה למנכ"ל משרד הפנים ובדצמבר 2013 מונה לראש מועצת מגדל תפן. בפברואר 2016 מונה למנהל מינהל אזורי פיתוח במשרד הכלכלה והתעשייה.

צרפתי נשוי ואב לשלושה.

## פרסים
* בשנת 1998 זכה בפרס גינטר עבור כתיבת עבודת מחקר על אודות התפתחות השטח הבנוי של שכונת בקעה בירושלים.
* בשנת 1999 זכה במלגת וקסנר לעובדים מצטיינים במגזר הציבורי. 
* בשנת 2012 זכה בפרס מצוינות בניהול בדרג בכיר מטעם נציב שירות המדינה. 

## קישורים חיצוניים
* הממשלה אישרה את מינוי יגאל צרפתי למנכ"ל משרד הפנים, אתר משרד הפנים

## הערות שוליים

קטגוריה:מנכ"לי משרד הפנים
קטגוריה:עובדי משרד החינוך, התרבות והספורט
קטגוריה:עובדי משרד הכלכלה
קטגוריה:ראשי מועצת מגדל תפן
קטגוריה:בוגרי תוכנית קרן וקסנר בישראל
קטגוריה:ישראלים שנולדו במאה ה-20
סרטי שפירא

280px|שמאל
**סרטי שפירא** היא חברת הפקה והפצת סרטים ישראלית.

החברה הוקמה בשנת 1968 על ידי איש העסקים דוד שפירא והייתה מהראשונות שהתמחו בהפצת סרטי איכות וקולנוע לא-הוליוודי. בין הסרטים שהפיצה בארץ היו כנופיות ניו יורק, טראפיק אמלי, 4  חודשים, 3 שבועות ויומיים וסרטים נוספים. לעיתים אף לקחה חלק בהפקות סרטים מקוריות.

בשנת 1986 פתחה החברה בית קולנוע במתחם דיזנגוף סנטר, שנקרא **קולנוע דיזנגוף** ושימש כבית הקולנוע הראשי עבור הקרנות סרטי החברה. בכך לקחה חלק במגמה של חברות הפצה והפקה מקומיות להיכנס גם לשוק הקרנת הסרטים. בית הקולנוע פעל ברציפות במשך 25 שנים, אך חווה קשיים כלכליים בשל תפיסתו כבית קולנוע מיושן לעומת קומפלקסי קולנוע חדישים כסינמה סיטי ויס פלאנט. בשנת 2011 החליטה החברה לסגור את בית הקולנוע, ולהתמקד בהפצת סרטיה בבתי קולנוע אחרים. ניתן לצפות בארכיון סרטי החברה בשירות הסטרימינג וואלה! VOD.

החברה מנוהלת על ידי משפחת שפירא מעת הקמתה - עד 2003 היה דוד שפירא מנהלה, ועם פטירתו באותה השנה הפכה דליה שפירא, אשתו, למנהלת החברה.

## קישורים חיצוניים
* סרטי שפירא באתר הקולנוע אי.די.בי
* סרטי שפירא לצפייה ישירה באתר וואלה!VOD
* 
* 

קטגוריה:חברות קולנוע
קטגוריה:תל אביב-יפו: בתי קולנוע
קטגוריה:חברות ישראליות
ספורט (עיתון)

**ספורט** (בספרדית: **Sport**) הוא עיתון ספורט ספרדי המתפרסם באופן יומי. מערכת העיתון נמצאת בברצלונה שבספרד.

## היסטוריה ופרופיל
העיתון נוסד ב-1979, ובעליו היא קבוצת Grupo Zeta.

באופן אידאולוגי, העיתון מגדיר עצמו כעיתון התומך בקבוצת הכדורגל ברצלונה, והסלוגן שלו הוא "Sempre amb el Barça" ("תמיד עם בארסה" בקטלאנית). העיתון מיועד בעיקר לקוראים קטאלונים, על-אף שהוא נכתב בשפה הספרדית. העיתון עוסק גם בקבוצת הכדורגל אספניול ובכדורגל ספרדי וקטאלוני בכלל, ובין היתר בענפי ספורט שונים, במיוחד כדורסל, ספורט מוטורי, רכיבה על אופניים, כדוריד וטניס.

## קישורים חיצוניים

* 

קטגוריה:עיתוני ספורט
קטגוריה:ספרד: עיתונים
אורדינגן 05

**קרפלדר פוסבול-קלוב אורדינגן 05** (בגרמנית: **Krefelder Fußball-Club Uerdingen 05**) הוא מועדון כדורגל מרובע אורדינגן שבעיר קרפלד שבמחוז נורדריין-וסטפאליה שבגרמניה. נכון לעונת 2024/2025, המועדון משחק ברגיונל-ליגה מערב שהיא הליגה ה-4.

## היסטוריה
המועדון הוקם בנובמבר 1905 בעיר קרפלד, ובמהלך המחצית הראשונה של המאה ה-20 שיחק בעיקר בליגות אזוריות שונות. בשנת 1953 חבר המועדון למועדון הכדורגל של קונצרן התרופות הגרמני באייר, ושם הקבוצה הפך לבאייר אורדינגן. המועדון שיחק רוב שנותיו בליגות הנמוכות של גרמניה עד אשר העפיל בשנות ה-60 לליגה השלישית. בשנת 1971  עלה המועדון לליגה השנייה בפעם הראשונה בתולדותיו, ולאחר שסיים את עונת 1974/1975 במקום השני קודם לראשונה לבונדסליגה אך לאחר עונה אחת בלבד שב לליגה השנייה. לאחר שלוש עונות שב המועדון לליגה הבכירה. עיקר הצלחתו של המועדון היה בשנות ה-80 של המאה ה-20, כאשר שיחקו בו שחקנים כמו וולפגנג פונקל, מתיאס הרגט ושטפן קונץ. בזמן זה רשם המועדון את התקופה הטובה ביותר שלו כאשר זכה בגביע הגרמני בעונת 1984/1985, בפעם היחידה בתולדותיו, וסיים במקום השלישי בבונדסליגה בעונת 1985/1986. באותה עונה אף הגיע המועדון לחצי גמר גביע אירופה למחזיקות גביע, שם הודח על ידי אתלטיקו מדריד, כאשר ברבע הגמר, המועדון זכה בניצחון יוקרתי במיוחד על דינמו דרזדן מליגת העל המזרח-גרמנית בתוצאה 7-3. בעונה הבאה, הקבוצה הצעירה של המועדון הייתה לקבוצה הראשונה שזוכה בבונדסליגה עד 19 ובבונדסליגה עד גיל 17. 

בשנות ה-90 התנדנד המועדון בין הבונדסליגה לבונדסליגה השנייה, ושחקניו העיקריים היו ברנד דרהר השוער, הלמוט ראנר, מוסטפא דואן והזר יאן היינצה מדנמרק. בשנת 1995 חברת באייר משכה את שמה משם המועדון, ושמו שונה לשם המקורי, KFC אורדינגן 05. עונת 1995/1996 הייתה העונה האחרונה שמועדון זה שיחק בבונדסליגה, ולאחר ירידת ליגה זו, המועדון נקלע לקשיים כלכליים, בעיקר עקב הפסקת הסיוע הכלכלי מחברת באייר. קשיים אלו הובילו להידרדרות הקבוצה עד לליגות האזוריות של גרמניה. בשנת 2018 ניצחה אורדינגן 05 את ולדהוף מנהיים בפלייאוף והעפילה אל הליגה הגרמנית השלישית.

## תארים
* הגביע הגרמני: 1984/85
* אליפות הבונדסליגה השנייה: 1991/92

## שחקנים בולטים
* מנפרד בורגסמולר
* מתיאס הרגט
* רודולף בומר
* ברנד דרהר
* שטפן קונץ
* וולפגנג פונקל
* וולפגנג רולף
* אוליבר בירהוף
* יאן היינצה
* מוסטפא דואן

## קישורים חיצוניים

* 

קטגוריה:קבוצות כדורגל גרמניות
*
קטגוריה:נורדריין-וסטפאליה: מועדוני כדורגל
קטגוריה:קבוצות כדורגל שהוקמו ב-1925
אחזור קרקע

[250px|ממוזער|שמאל|כל [איסט-קואסט פארק בסינגפור נבנה על שטח אדמה, כולל חופים מלאכותיים שנוצרו באחזור קרקע.]]
[250px|ממוזער|שמאל|אדמה מאוחזרת ב[ביירות (המחוז המרכזי)]]
[250px|ממוזער|שמאל|מחוז [פונטוויל שבמונקו נבנה כולו על אדמה מאוחזרת.]]
**אִחזור קרקע** או **אחזור אדמה** (באנגלית: **Land reclamation **או פשוט **Reclamation**, וגם מכונה בשל כך בעברית לפעמים **רקלמציה**) הוא תהליך בו יוצרים קרקע יבשה חדשה, שלפני כן הייתה חלק מאוקיינוס, מנהר או מאגם.

## שיטות
אחזור אדמה ניתן להשגה במספר אופנים. השיטה הפשוטה ביותר היא למלא אזור מוצף בכמות גדולה של אבן קשה ו/או בטון, ואחר כך למלא עם עפר עד להשגת הגובה הנדרש. התהליך מכונה "Infilling", והחומר מכונה בהתאמה "Infill". אזורים יבשתיים שהוצפו מאוחזרים לפעמים על ידי שאיבה של המים המציפים כדי לצור שטחי קרקע לחקלאות. ערבוב בטון עמוק (DCM) משמש בעיקר בסיטואציות בהן החומר המוצא בשאיבה עלו להיות נגוע, רעיל או מסכן ולכן יש צורך להכילו.

## שחזור חופים
בניית חופים היא תהליך של תיקון חופים שנפגעו, בעזרת חול או בוץ מהיבשה. הפעולה שגרתית בחופים הסובלים מארוזיה או שינויים טבעיים בלתי רצויים בקו החוף. הפתרון אינו מספק לטווח ארוך אולם הוא לפעמים זול יותר לעומת פתרונות חלופיים.

## אחזורי קרקע משמעותיים בהיסטוריה
* שטחי קרקע שמאחזרת סין בים סין הדרומי כדי לבנות עליהם בסיסים צבאיים מרוחקים, עומדים במרכזה של מחלוקת בינלאומית רחבה על טריטוריות ונתיבי סחר ימי.
* כשישית משטחה של הולנד, או כ־7,000 קילומטרים רבועים, נוצר באחזור קרקע.
* שטחה של מונקו גדל בכ־20% הודות לאחזורי קרקע שנעשו מסוף המאה ה־19.

## חקיקה

## ראו גם
* אי מלאכותי
* אחזור קרקע בנמל ולינגטון
* ייבוש קרקע במונקו

## קישורים חיצוניים

* 
* 

קטגוריה:אחזור קרקע
רונן דן

**רונן דן** (נולד ב-25 באפריל 1961) הוא קצין צה"ל במילואים בדרגת תת-אלוף, שירת כמפקד בסיס חצור, מפקד בסיס תל נוף ונספח חיל האוויר בארצות הברית.

## ביוגרפיה
דן התגייס לצה"ל ב-1979 וב-1981 סיים קורס טיס במגמת קרב. שירת כטייס קרב על מטוסי F-16 ו-F-15, ושימש מפקד קורס ראשוני קרב בבית הספר לטיסה. ב-1993 מונה למפקד טייסת 110, טייסת F-16. ב-1995 מונה למפקד טייסת 109. ב-1997 עבר למטה חיל האוויר ושימש כראש ענף תכנון, ב-1999 מונה לראש מחלקת הדרכה במטה חיל האוויר וב-2003 מונה למפקד בסיס חצור ופיקד עליו עד יולי 2006. לאחר מלחמת לבנון השנייה, הועלה לדרגת תת-אלוף ומונה למפקד בסיס תל נוף, הוא פיקד על הבסיס בתקופת מבצע עופרת יצוקה ועד מרץ 2009. בשנים 2009 עד 2012 שימש נספח חיל האוויר בארצות הברית וקנדה. בשירות המילואים משמש מדריך בבית הספר לטיסה, ממיין במרכזי הערכה לאלופי משנה ובהצבת חירום במטה המבצעי של חיל האוויר.

לאחר שחרורו מונה לסמנכ"ל שיווק חטיבת מערכי מל"ט בחברת אלביט מערכות. כמו כן שימש מנכ"ל חברת גורן תעופה, חברת בת של גורן חקלאות.כיום משמש כמנכ"ל חברות TOXSORB ו-TRIPLET מקבוצת WFI.

## חיים אישיים
דן נשוי לרונית ואב לארבעה. בעל תואר שני במנהל עסקים בתוכנית קלוג/רקנאטי של אוניברסיטת תל אביב ואוניברסיטת נורת'ווסטרן ותואר ראשון בהנדסת תעשייה וניהול.

## קישורים חיצוניים

* 
* רונן דן באתר ישראל דיפנס

קטגוריה:תתי-אלופים בחיל האוויר
קטגוריה:מפקדי בסיס חצור
קטגוריה:מפקדי בסיס תל נוף
קטגוריה:נספחי חיל האוויר בארצות הברית
קטגוריה:טייסי חיל האוויר הישראלי
קטגוריה:ראשי להק ומחלקת ההדרכה בחיל האוויר
קטגוריה:ראשי מחלקת תכנון וארגון בחיל האוויר
קטגוריה:עובדי אלביט מערכות
קטגוריה:חיילי חיל האוויר במלחמת לבנון הראשונה
קטגוריה:ישראלים שנולדו ב-1961
גלקסיית לוויין

ממוזער|ימין
**גלקסיית לוויין** (באנגלית: **Satellite Galaxy**) היא גלקסיה המקיפה גלקסיה גדולה ממנה בהשפעת כוח הכבידה.

גלקסיות הנמצאות בסמיכות זו לזו יוצרות אינטראקציות של משיכה הדדית עקב כוחות כבידה. במקרה ששתי הגלקסיות הן בעלות מסה דומה, הן יוצרות מערכת כפולה, שבה שתיהן נעות סביב מרכז מסה הנמצא ביניהן. כאשר אחת הגלקסיות גדולה בצורה ניכרת מהאחרת, הגדולה היא ה"ראשית" והקטנה יותר היא גלקסיית הלוויין שלה, מרכז המסה של המערכת נמצא קרוב למרכזה של הגדולה יותר. 

גלקסיות לווייניות עשויות להיווצר כתוצאה מהתנגשות של שתי גלקסיות שהסתובבו אחת סביב השנייה והתמזגו. במהלך ההתמזגות נוצרה גלקסיה גדולה, ובזמן היווצרותה הועף חומר משתי הגלקסיות והתחיל להסתובב סביב הגלקסיה הממוזגת.

## דוגמאות לגלקסיות לווייניות
### גלקסיות לווייניות של שביל החלב
לשביל החלב יש כמה גלקסיות לוויין, הגדולה ביותר היא ענן מגלן הגדול. הגלקסיה נמצאת במרחק של כ- 163,000 שנות אור מאיתנו ובעלת מסה של כ-0.1 ממסת שביל החלב. בשונה מגלקסיית שביל החלב, גלקסיה זו היא גלקסיה לא-סדורה.

במונחים של מרחק, יש שני מתמודדים לגלקסיית הלוויין הקרובה ביותר אל שביל החלב:
* גלקסיית קשת האליפסואידית הננסית נמצאת במרחק של כ-88,000 שנות אור ממערכת השמש וכ-50,000 שנות אור ממרכז שביל החלב. 
* אזור עשיר בכוכבים שנמצא בקבוצת כלב גדול נמצא במרחק של כ-25,000 שנות אור בלבד ממרכז שביל החלב, אך לא ידוע אם מדובר בגלקסיה ננסית ממש או רק בחלק משביל החלב עצמו.

## ראו גם
* הקבוצה המקומית
* מסה אפלה
* גלקסיה אליפטית
* גלקסיה ספירלית
* גלקסיית מוט ספירלית
* גלקסיית סיפרט
* גלקסיית טבעת
* גלקסיית עדשה
* גלקסיה לא-סדורה
* גלקסיה ננסית
* גלקסיית רדיו

## קישורים חיצוניים
* What determines satellite galaxy disruption?, אתר mnras

## הערות שוליים

*
לוויין
חמורבי השני

**חמורבי השני** (מלך בין השנים 1625–1600 לפנה"ס לערך, על פי הכרונולוגיה התיכונה) או בצורה האמורית המקורית של שמו **עמורפִא** () היה המלך התשיעי בממלכת ימחֿד האמורית, שמרכזה שכן בעיר חלב. הוא ירש את אביו, המלך ירים־ליאם השלישי.

## תקופת מלוכתו
בתקופת מלוכתו, עמדה ימחֿד בפני איום גדול מאוד בעקבות עלית כוחה של הממלכה החתית. האיום הגדול הקודם על ימחֿד, התרחש כ-150 שנה לפני כן, בתקופתו של שמשי־הדו הראשון. חתושילי הראשון כבש בתקופת אביו, ירים־ליאם השלישי, מספר ערים חוריות שהיו בנות בריתה של ימחֿד. ממלכת ימחֿד כמעט ולא מוזכרת בדיווחיו. החתיתולוג טרבור ברייס  הניח שחתושילי עשה מספר ניסיונות לשים מצור על חלב, אבל העיר הייתה מוקפת בחומות מסיביות עם מאגרי מזון גדולים. כל זה יכול היה להביא לכישלון במצור ולפגוע בהצלחת מסע המלחמה של חתושילי הראשון. ברייס העלה את ההשערה שחתושילי נפצע בניסיון האחרון שלו לכבוש את העיר, בתקופת שלטונו של חמורבי השני, פציעה שהביאה למותו בשנת 1620 לפנה"ס. השערה זאת מתבססת על טקסט חתי מאוחר יותר, האומר: . למרות שחלב לא נכבשה, מסע המלחמה של חתושילי הראשון החליש את ימחֿד. מלכה הפסיק להיקרא בתכתובות "המלך הגדול".

במשך כשני עשורים, הצליח חמורבי השני, בעזרת בעלי בריתו החורים, לעמוד במספר קרבות כנגד החתים, תוך שהוא הורג את בנו יורש העצר של חתושליש הראשון. חלק מהטקסטים מציינים מצביא בשם זוקרסי, שהיה המפקד של צבא חלב והוביל את המאבק כנגד הפלישות של החתים.

לפני מותו, בחר חתושילי את נכדו הצעיר, מורשילי הראשון, לרשת אותו. לאחר שמורשילי הראשון הגיע לבגרות, הוא השלים את המלאכה: הוא תקף את חלב וכבש אותה, ובכך נקם את מותו של חתושילי הראשון. הוא הרס את העיר לאחר הכיבוש, הגלה חלק מתושביה והעביר את רכושה לעיר חתושה. סביב שנת 1600 לפנה"ס, הפסיקה ממלכת ימחֿד להיות כוח משמעותי במזרח הקרוב.

## גורלו ויורשיו
הטקסטים החתיים מציינים שמלך חלב נשבה ועשה כפרה למלך מורשילי הראשון. הטקסטים לא מציינים מהי אותה כפרה, ומה היה גורלו לאחר שנשבה. לאחר שמורשילי השני נרצח, החלה בממלכה החתית תקופה של אנרכיה. מלכי חלב ניצלו מצב זה, בנו אותה מחדש והרחיבו את הממלכה. לכס המלוכה עלה הנסיך שרה־אל, שהיה כנראה בנו של ירים־ליאם השלישי. אבל ימחֿד לא חזרה יותר למעמדה הקודם.

הכיבושים של חתושילי הראשון ומורשילי הראשון שינו את המפה הגאופוליטית במסופוטמיה וסוריה: הממלכות האמוריות הגדולות נפלו, ואת מקומן תפסו החורים בצפון מסופוטמיה והכשים בבבל, שהביאו בסופו של דבר לכיבושה של חלב על ידי ממלכת מיתני בשנת 1525 לפנה"ס.

## זהותו של חמורבי
חלק מהחוקרים טוענים, שהיה עוד מלך בשם חמורבי, שמלך תקופה קצרה בין ירכבתום לירים־ליאם השלישי, וכי חמורבי שבתקופתו חלב נכבשה, הוא למעשה חמורבי השלישי.

## הערות שוליים

קטגוריה:מלכי ימחד
רודולף ברוננמאייר

**רודולף "רודי" ברוננמאייר** (בגרמנית: **Rudolf "Rudi" Brunnenmeier**, נולד ב-11 בפברואר 1941 במינכן שבגרמניה, נפטר ב-18 באפריל 2003 באולכינג שבגרמניה) היה כדורגלן גרמני ששיחק בעמדת החלוץ. ברוננמאייר היה חלוץ מחונן, והוכתר כמלך השערים של הבונדסליגה בשנת 1965 בזמן ששיחק במדי מינכן 1860.

## קריירת מועדונים
ברוננמאייר החל לשחק במינכן 1860 בשנת 1960, טרם הקמת הבונדסליגה, כאשר הקבוצה שיחקה באוברליגה הדרומית. בעונת 1963 זכתה הקבוצה באליפות הדרום, שהבטיחה לה מקום בליגת הבונדסליגה שקמה בעונת 1963/64. בעונה זו, זכתה מינכן 1860 בגביע הגרמני, לאחר ניצחון 2-0 בגמר על איינטרכט פרנקפורט, בו כבש ברוננמאייר את השער השני. בעונת 1964/65 הבקיע ברוננמאייר 24 שערי ליגה, וסיים כמלך השערים של הבונדסליגה. בנוסף, הגיע ברוננמאייר באותה עונה לגמר גביע אירופה למחזיקות גביע, בו הפסידה הקבוצה 2-0 לווסטהאם יונייטד, במשחק בו ברוננמאייר שיחק 90 דקות. בעונת 1965/66 זכתה מינכן 1860 באליפות היסטורית, בה הבקיעה 80 שערי ליגה ב-34 משחקים. ברונמאייר בעונה זו היה חלק מטריו התקפי, כאשר תרם  15 שערים, חברו פרידהלם קונייצקה שהגיע בתחילת העונה מבורוסיה דורטמונד הבקיע 26 שערים, ופטר גרוסר הבקיע 18 שערים. בהמשך, כמות ההבקעות של ברוננמאייר ירדה, ובשנת 1968 עזב את המועדון, לאחר שהבקיע 139 שערי ליגה ב-207 הופעות, מתוכם 66 שערים בבונדסליגה והיתר באוברליגה הדרומית. ברוננמאייר הוא שיאן ההבקעות של מינכן 1860 בבונדסליגה בכל הזמנים.

לאחר עזיבת מינכן 1860 עבר ברוננמאייר לליגת העל השווייצרית, ושיחק במשך ארבע עונות בנשאטל גזמאקס ועונה אחת בפ.צ. ציריך. אחר כך שיחק ארבע עונות בברגנץ האוסטרית ושלוש עונות בפ.צ. בלצרס מליכטנשטיין.

## קריירה בינלאומית
לברוננמאייר חמש הופעות במדי נבחרת גרמניה המערבית, בהן הבקיע שלושה שערים, אך הוא לא שיחק מעולם בטורניר גדול.

## חיים אישיים
ברוננמאייר סבל בשלהי הקריירה שלו מאלכוהוליזם. על אף שנגמל, מת ברוננמאייר מהרעלת אלכוהול בשנת 2003 כאשר היה בן 62. ללווייתו הגיעו המונים, ובעיקר חבריו מתקופת הזוהר במינכן 1860 הגיעו לחלוק כבוד.

## תארים
עם מינכן 1860
* אליפות האוברליגה הדרומית: 1962/63
* הגביע הגרמני: 1963/64
* אליפות הבונדסליגה: 1965/66

תארים אישיים:
* מלך השערים של הבונדסליגה: 1964/65

## קישורים חיצוניים

* 

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני מינכן 1860
קטגוריה:כדורגלני נשאטל גזמאקס
קטגוריה:כדורגלני פ.צ. ציריך
קטגוריה:כדורגלני בלצרס
קטגוריה:מינכן: כדורגלנים
קטגוריה:כדורגלני נבחרת גרמניה המערבית
קטגוריה:גרמנים שנולדו ב-1941
קטגוריה:גרמנים שנפטרו ב-2003
טנרקיים

**טֶנְרֵקִיִּּים** (שם מדעי: Tenrecidae) היא משפחה בסדרת הטנרקאים ובה מיני יונקים קטנים החיים באפריקה ובמדגסקר.

יצורים אלה דומים לקיפודים במראם והם קוצניים כמותם, אך הם קרוביהם הרחוקים של הארכף והשנבוב. הם קטנים, וניזונים מבשרם של יצורים קטנים כגון חרקים ותולעים. המינים הגדולים ניזונים גם מחולייתנים קטנים.

## מיון
*תת-משפחה גיאוגליים (Geogalinae)
** סוג ומין יחיד טנרק גדול-אוזן (*Geogale aurita*).
*תת-משפחה טנרקי אורז (Oryzorictinae)
** סוג  טנרק חדפי  (*Microgale*) - בו טנרק הקרום.
** סוג טנרק האורז (*Oryzorictes*).
*תת-משפחה טנרקים (Tenrecinae)
** סוג ומין יחיד טנרק קיפודי קטן (*Echinops telfairi*).
** סוג טנרק מפוספס (*Hemicentetes*) - בו טנרק שפלה מפוספס.
** סוג ומין יחיד טנרק קיפודי גדול (*Setifer setosus*).
** סוג ומין יחיד טנרק מצוי (*Tenrec ecaudatus*).

הפוטמוגליים נחשבו בעבר לתת-משפחה של הטנרקיים, אך כיום היא נחשבת למשפחה עצמאית.

## קישורים חיצוניים

* 

*
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
קטגוריה:טנרקאים
שמלת ערב

[שמאל|ממוזער|160px|מתמודדת בתחרות [מיס עולם]]
[שמאל|ממוזער|160px|השחקנית [אנדי מקדואל בפסטיבל קאן]]
**שמלת ערב** היא שמלה ארוכה ומפוארת הנלבשת, בין השאר, באירועים רשמיים, נשפים וטקסים. 

שמלת ערב עשויה בדרך כלל מבד איכותי ויוקרתי כגון שיפון, קטיפה ואורגנזה. שמלה זו מקבילה אצל נשים לחליפת טוקסידו הנלבשת על ידי גברים לאירועים רשמיים. לעיתים שמלות ערב הן חושפניות למדיי, בעיקר בחלק העליון והגבי. לעיתים הן כוללות קישוטים נוצצים.

תחילתן של שמלות הערב הוא בנשפים שאורגנו בבתי המלוכה ואצולה במאה ה-15. התפתחות שמלות הערב המשיכה גם בעת החדשה ובמאות ה-18 וה-19. נשים עשירות ובנות המעמד הגבוה נהגו להפגין את יופיין ואת עושרן על ידי שמלות ערב מפוארות ותכשיטים, אותן לבשו לאירועי תרבות כגון אופרה ובלט. במאה ה-20 קיבל תחום שמלות הערב דחיפה בעקבות עלייתן של כוכבות הראינוע והקולנוע. אלה נהגו להגיע לטקסים כגון פרס האוסקר ופרמיירות של סרטים בשמלות ערב נוצצות, שלעיתים "גנבו את ההצגה" וזכו לסיקור תקשורתי נרחב. בסוף המאה ה-20 ותחילת המאה ה-21 התרחבה האופנה של לבישת שמלות ערב חושפניות ולעיתים פרובוקטיביות בקרב כוכבות קולנוע.

בתחרויות יופי רבות המתחרות נשפטות גם על מראן בשמלות ערב.

## ראו גם
* שמלה
* אופנה
* דיווה

## קישורים חיצוניים

ערב
טרישה או'קלי

**טרישה או'קלי** (באנגלית: **Tricia O'Kelley**; נולדה ב-26 בספטמבר 1968) היא שחקנית אמריקאית. ידועה בתפקידה כמרלי בקומדיית המצבים "כריסטין הישנה".

## ביוגרפיה
או'קלי נולדה מסצ'וסטס וגדלה באילינוי, היא בוגרת אוניברסיטת ויסקונסין–מדיסון והחלה את קריירת המשחק שלה בפרסומות בטלוויזיה.

בשנות התשעים שיחקה בתפקידי אורח בסדרות כמו "פרייז'ר", "כולם אוהבים את ריימונד" ו"מלקולם באמצע".

ב-2006 החלה לשחק בסדרה "כריסטין הישנה" כמרלי, אמא עשירה ומתנשאת שבתה לומדת בבית הספר בו לומד בנה של כריסטין (ג'וליה לואי-דרייפוס). יוצרת הסדרה ביססה את דמותה על אימהות שפגשה כששלחה את ילדיה לבתי ספר פרטיים בלוס אנג'לס.

ב-2009 הפיקה את הסרט "נערת מזג האוויר" בו שיחקה בתפקיד הראשי וב-2011 החלה לשחק בסדרה "סודות ההתבגרות" שם שיחקה את האמא החורגת של אחת הדמויות הראשיות.

בשנת 2017 גילמה את דמותה של פודל פמברטון בסדרת הטלוויזיה "המיק" ברשת FOX.

בשנת 2019 שיחקה בסדרה "ילדות טובות" ובשנת 2020 שיחקה בסדרה "הצלצול הגואל", חידוש לסדרה באותו שם משנות ה-90.

בנוסף לתחום המשחק היא מעצבת ובעלת עסק לכרטיסי ברכה.

או'קלי נשואה ואם לשתי בנות.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
הברית הלאומית האוקראינית

**הברית הלאומית האוקראינית** (באוקראינית: **Український Національний Союз**) היא תנועת ימין קיצונית נאו-נאצית באוקראינה.
הארגון הוקם בדצמבר 2009.
מפלגה פוליטית נוסדה בשנת 2013.
ראש המפלגה ויטלי קריבושייב.
## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוקראינה: מפלגות
קטגוריה:אוקראינה: ארגונים
קטגוריה:מפלגות נאו-נאציות
קטגוריה:מפלגות שהוקמו ב-2009
אנג'לה ת'ורן

**אנג'לה ת'ורן** (באנגלית: **Angela Thorne**; ) הייתה שחקנית אנגלייה. הייתה ידועה בעיקר מהופעתה בתפקיד מרג'ורי פרובישר, חברתה הטובה של אודרי פורבס-המילטון (פנלופי קית') בסדרה הקומית "האצילות מחייבת", ומהופעתה בתפקיד מרגרט תאצ'ר בסרט "Anyone for Denis".

## ביוגרפיה
אנג'לה ת'ורן נולדה בשנת 1939 בעיר קראצ'י שבהודו הבריטית (כיום פקיסטן). אביה, ויליאם הרברט אלפרד ת'ורן, היה רופא בצבא ההודי ואמה, סילביה (לזלי), הייתה מורה. בחמש השנים הראשונות לחייה התגוררה בהודו. ת'ורן למדה משחק בבית ספר גילדהול למוזיקה ודרמה.

בתוכנית  של ה-BBC המתחקה אחרי שורשים משפחתיים ששודרה באוגוסט 2010 התארח בנה של ת'ורן השחקן רופרט פנרי-ג'ונס. התברר שאביה של ת'ורן, ויליאם, שירת בחיל הרפואה ההודי והשתתף בקרב על מונטה קאסינו. כמו כן נודע כי לאבות אבותיו היה קשר ממושך עם צבא הודו.

### קריירה
העבודה המקצועית הראשונה של ת'ורן הייתה בתיאטרון הילדים של קאריל ג'נר. אחרי שהופיעה במשך עונה בתיאטרון רפרטוארי ביורק ובשפילד, שיחקה במחזה "Night Must Fall" בתיאטרון רויאל וינדזור ובתיאטרון היימרקט. בין הפקות הטלוויזיה בהן הופיעה היו "אליזבת ר" בתפקיד לטיס נוליס , בסרט "The Liars", ובעיבוד לסיפור "הרוח מטירת קאנטרוויל" בתפקיד הראשי לצדו של ברוס פורסיית' בתפקיד הרוח. היא זכתה לשבחי המבקרים על תפקידה כמרגרט תאצ'ר בעיבוד הטלוויזיוני משנת 1982 לפארסה הסטירית . ב-1984 שיחקה בתפקיד סוזן "הדוכסית" בהפקה מחודשת בווסט אנד של המחזה "Happy Family" מאת ג'יילס קופר לצדם של איאן אוגילבי וסטפני ביצ'אם. ב-1996 כיכבה במחזה "Communicating Doors" בתיאטרון סבוי שבלונדון.

ב-1976 שיחקה ת'ורן בשני פרקים של הסיטקום "Get Some In!" בתפקיד גברת פיירפקס. ב-1977 הופיעה בתפקיד ליידי טראסקוט בפרק בסדרה "The Good Life". בין השנים 1979 ו-1981 שיחקה בתפקיד קבוע בסדרה הקומית "האצילות מחייבת". בעלה הופיע אף הוא בשני פרקים בסדרה. היא שיחקה באותו תפקיד גם בסדרת תסכיתי רדיו ב-1997, ובתוכנית טלוויזיה ספיישל חג המולד בשנת 2007. היא כיכבה בסדרה קומית נוספת "Three Up, Two Down". אחרי סיום הסדרה "האצילות מחייבת" שיחקה בתפקיד הארייט פארינגטון בסיטקום "Farrington of the F.O" מאת דיק שארפל ששודרה ב-ITV.

ת'ורן השתתפה בתפקיד אורח בפרק בסדרה "רציחות במידסומר" ובפרק בסדרה "המלחמה של פויל". ב-1989 דיבבה את תפקיד אליזבת השנייה בסרט "העי"ג" המבוסס על ספרו של רואלד דאל.

### חיים אישיים
ב-22 בספטמבר 1967 נישאה ת'ורן לשחקן הטלוויזיה פיטר פנרי-ג'ונס לו הייתה נשואה עד למותו ב-2009. לבני הזוג נולדו שני בנים לורנס ורופרט.

## פילמוגרפיה
* הו, איזו מלחמה נחמדה (1969) Oh! What a Lovely War
* הגורם האנושי (1979) The Human Factor
* ליידי אוסקר (1979) Lady Oscar
* (1979) North Sea Hijack
* האצילות מחייבת (1979–1981, 2007) To the Manor Born
* (1982) 
* בולשוט (1983) Bullshot
* שלושה למעלה, שניים למטה  (1985–1989)
* פרחים ועשבים שוטים (1995) Cold Comfort Farm
* צעירים יפים ומבריקים (2003) Bright Young Things
* לאסי (2005) Lassie

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:בריטיות שנולדו ב-1939
קטגוריה:בריטים שנולדו ב-1939
קטגוריה:בריטיות שנפטרו ב-2023
קטגוריה:בריטים שנפטרו ב-2023
מבצע חצב עדין

**מבצע חצב עדין** היה פשיטה בדרום לבנון שבוצעה על ידי שייטת 13 (הקומנדו הימי) ב-26 ביולי 1987.

## רקע
לאור התגברות פעילות ארגוני המחבלים כנגד כוחות צה"ל בדרום לבנון הורה הרמטכ"ל, דן שומרון, על הכנת פשיטה לפגיעה במחבלים בעומק לבנון. מטרת הפעולה הייתה לפגוע ברכבי מחבלים שנעו בקרבת החוף הלבנוני בפאתי העיר צידון. הפעולה הוטלה על שייטת 13 בפיקוד אורי טאיץ. על הכוח הפושט, אשר מנה כ-26 לוחמים פיקד רס"ן יואב גלנט, מפקד פלגת הלוחמים של השייטת. במסגרת המבצע תוכננה גם הפעלת מסוקי קרב מסוג קוברה שישמשו כפתיון לרכבי המחבלים הנוסעים בחוף.

## מהלך המבצע
הלוחמים שטו ללב ים בסטי"לים. חפ"ק מפקד שייטת 13 נותר בסטי"ל והוא היה אמון על תיאום הסיוע האווירי והימי. עם רדת הלילה עלו הלוחמים על גבי סירות גומי ושטו לעבר חוף לבנון. לאחר שהגיעו לקרבת החוף הותירו הלוחמים את הסירות במים ושחו את שארית המרחק לחוף. לוחמי השייטת נעו לנקודות המארב בתנועה חרישית. הם נערכו למארב בשתי נקודות לאורך הציר כאשר בנקודה אחת התמקמו שני צוותים, בהם צוות בפיקוד טל שאול, ובנקודה השנייה צוות בפיקוד ארז צוקרמן ומפקד הכוח כולו, רס"ן גלנט. זמן קצר לאחר מכן הגיע רכב מחבלים נושא תול"ר לקרבת נקודת המארב של צוות צוקרמן. לפקודת גלנט, הרכב הושמד על נוסעיו. זמן קצר לאחר מכן השמיד הצוות בפיקוד צוקרמן רכב מחבלים נוסף שנע לנקודה. לאחר מכן הכוח נסוג למים, שחה לעבר הסירות והתפנה לעבר ישראל. עם הלוחמים שהשתתפו במבצע נמנו גם רם רוטברג ויוסי קורקין.

למחבלים היו שבעה הרוגים וארבעה פצועים מארגון "צבא השחרור העממי" שבראשות מוסטפא סעד.

## לקריאה נוספת
* מייק אלדר, **שייטת 13**, ספרית מעריב, 1993, עמודים 649–650.
* אלישיב שמשי, "**ממני תראו וכן תעשו**", הוצאת מודן והוצאת משרד הביטחון, 2016, עמודים 235–248.

## קישורים חיצוניים
* אמיר בוחבוט, שייטת מטכ"ל מעריב, כפי שהועלה באתר פרש, 23 באוגוסט 2010.
* .
* 

## הערות שוליים

קטגוריה:פעולות שייטת 13
חצב עדין
קטגוריה:פשיטות צה"ל בלבנון
סו פולס סקייפורס

**סו פולס סקייפורס** (באנגלית: **Sioux Falls Skyforce**) היא קבוצת כדורסל מהעיר סו פולס, דקוטה הדרומית המשחקת בליגת הפיתוח של ה-NBA. הקבוצה הוקמה בשנת 1989 כחלק מליגת ה-CBA, בה שיחקה עד שנת 2006. הקבוצה זכתה פעמיים באליפות הליגה (1996, 2005) ופעמיים נוספות הגיעה לגמר, אך לא זכתה (1998, 1999). בשנת 2006 עברה הקבוצה לשחק במסגרת ליגת הפיתוח בשיתוף עם דטרויט פיסטונס ומינסוטה טימברוולבס בשנת 2016 זכתה באליפות. 

עונת הבכורה בליגה הסתיימה במאזן 20-30 והגעה לסיבוב השני של הפלייאוף בו הפסידה לדקוטה ויזארדס. מאז הצליחה הקבוצה להגיע לפלייאוף עוד 4 פעמים, אך לא הצליחה להגיע לסדרת הגמר.

ביוני 2013 הודיעה קבוצת מיאמי היט על חתימת חוזה לחסות בלעדית עם הסקייפורס, בעקבות כך התווספו לסמל המועדון הצבע האדום והצהוב.

## עונה אחר עונה

## קישורים חיצוניים

* 

## הערות שוליים

*
*
קטגוריה:קבוצות ליגת הפיתוח של ה-NBA
קטגוריה:דקוטה הדרומית
קטגוריה:מיאמי היט
פייטרו קווליני

**פייטרו קווליני** (באיטלקית: **Pietro Cavallini**; 1259, כנראה רומא – כנראה 1330, איטליה), צייר ויוצר פסיפסים איטלקי. לדעת חלק מהחוקרים קווליני היה הראשון שעבר מהסגנון הביזנטי לכיוון ציור יותר נטורליסטי כולל יצירת תחושת משקל ועומק.

## קורות חייו
המידע על חיי קווליני הוא קלוש. פעילותו הייתה ברובה ברומא וניתן לומר שהיה האמן הבולט בעיר בתקופתו.
מניחים שגם נולד ברומא, כיון שחתם על יצירותיו בכינוי pictor romanus (צייר רומאי).
יצירתו המאומתת המוקדמת ביותר היא מהשנים 1277 ל-1280 שבהן היה שותף לרסטורציה של הפרסקאות העתיקים בבזיליקת פאולוס הקדוש מחוץ לחומות.
 מ-1308 היה פעיל בנאפולי בחצר המלך שארל השני בין השאר בכנסיית San Domenico Maggiore (1308) ובכנסיית Santa Maria Donnaregina (1309). ב-1321 קווליני חזר לרומא שם עבד על סדרת פסיפסים בבזיליקת פאולוס הקדוש מחוץ לחומות.
מועד ומקום פטירתו של קווליני אינם ידועים. משערים שנפטר בסביבות 1330.
ביוגרפיה של קווליני נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.

## יצירתו
קווליני היה בן דורם של צ'ימבואה וג'וטו והיה חלק מהמגמה של סוף המאה ה-13 ותחילת המאה ה-14, לקראת ציור יותר נטורליסטי כולל יצירת תחושת משקל ועומק. לדעת חלק מהחוקרים דווקא קווליני היה הראשון שנטש את הסגנון הביזנטי ובכך היה פורץ דרך בהתפתחות הציור באיטליה. על פי גישה זו, בן דורו המפורסם יותר ג'וטו הושפע ממנו
לפי דעה זו, ליום הדין של ג'וטו בקפלת סקרובני בפדואה מאפיינים זהים לאלו של פרסקו מוקדם יותר של קווליני
* פסיפסים עם סצנות מחיי מרים בכנסיית סנטה מריה אין טרסטוורה ברומא (1291).
* פרסקאות בכנסיית סנטה צ'צ'יליה אין טרסטוורה ברומא, מהן שרד רק חלק מ"יום הדין"' שעבר רסטורציה ב-2001.
* פרסקאות בבזיליקת פאולוס הקדוש מחוץ לחומות. הפרסקאות נהרסו בשריפה ב-1823, אבל קיימים רישומים שלהן שנעשו במאה ה-17.

## גלריה

Pietro Cavallini - The Last Judgement (detail) - WGA04590.jpg|יום הדין (פרט)
Pietro Cavallini 001.jpg|יום הדין (פרט)
Cavallini Judgment.jpg|יום הדין (פרט)
Santa Maria in Trastevere-inside.jpg|הפסיפסים של קווליני באפסיס שלכנסיית סנטה מריה אין טרסטוורה ברומא.
Pietro Cavallini 013.jpg| "הבשורה", פרט מהפסיפס בכנסיית סנטה מריה אין טרסטוורה ברומא
Cappella brancaccio, affreschi di pietro cavallini (1308-09 ca.) 02.JPG| פרסקאות של קווליני בנאפולי
Cappella brancaccio, affreschi di pietro cavallini (1308-09 ca.) 04,1.jpg| פרסקאות של קווליני בנאפולי (פרט)
Cavallini fresco - Aracoeli - antmoose - cropped.jpg|פרסקו של קווליני בכנסיית סנטה מריה אין ארצ'לי ברומא


## קישורים חיצוניים

* קווליני ב"חיי אישים" של וזארי (איטלקית)
* קווליני ב"חיי אישים" של וזארי (אנגלית)
* גישה ליצירות קווליני באוספים השונים באמצעות אתר artcyclopedia (אנגלית)
* קווליני באתר Web Gallery of Art (אנגלית)
* מאמר על קווליני ותקופתו ובעיקר על פעילותו בנאפולי (אנגלית)
* 

## הערות שוליים

קטגוריה:חיי הציירים, הפסלים והאדריכלים הדגולים ביותר
קטגוריה:ציירים איטלקים במאה ה-13
קטגוריה:ציירים איטלקים במאה ה-14
Off our backs

**off our backs (oob)** הוא קולקטיב פמיניסטי רדיקלי, שפרסם כתב עת באותו השם בין השנים 1970 ל-2008. לשם יש משמעות כפולה - המשמעות הברורה "לרדת לנו מהגב", כלומר, להפסיק להפריע, להציק, או להעמיס עלינו, המתייחס לדיכוי מגדרי של נשים, ומשמעות שנייה - שנשות הקולקטיב מצהירות שהן (כבר) לא שוכבות על הגב בסקס הטרונורמטיבי.

הקולקטיב נוהל באופן שיתופי, עם קבלת החלטות על ידי קונצנזוס. מטרת הקולקטיב וכתב העת שפרסם היה לספק חדשות ואינפורמציה לגבי חייהן של נשים ואקטיביזם פמיניסטי, לחנך את הציבור לגבי מעמד נשים ברחבי עולם, להוות מקור מידע על פמיניזם, תרבות נשים ותרבות לסבית, ולקדם צדק חברתי עבור נשים.

הקולקטיב הוקם ב-1970 על ידי מרילין ווב, היידי סטפנס, מרלין ויקס, קולט ריד ונורמה לסר.

## כתב העת
**off our backs** **(oob)** היה כתב עת שלא למטרות רווח, שבא לקדם אג'נדות פמיניסטיות ולסביות, ופעל בין השנים 1970 ו-2008. בהתחלה, המגזין פורסם פעם בחודש, ובשנות ה-2000 הוא החל לצאת פעם בחודשיים. בין הנושאים שסוקרו בעיתון היו ידיעות חדשותיות בענייני נשים ופמיניזם, מאמרי נושא וטורי דעה, בנושאים מגוונים הכוללים אלימות מגדרית, פורנוגרפיה, פוליאמוריה, צבא, מלחמת וייטנאם, פוליטיקה שמאל-רדיקלית, מעמדיות, צנזורה, גזענות, ודת.

oob הוא כתב העת הפמיניסטי שפורסם ברציפות לאורך טווח הזמן הארוך ביותר בארצות הברית - כמעט 40 שנה. העיתון נחשב בעולם העיתונות לאיכותי, ואף כונה בידי ארגונים פמיניסטים "הניו יורק טיימס של הפמיניזם". הכתבות בו היו מדויקות ומבוססות על מחקר, אף על פי שהעיתון לא ניסה לכסות על הכיוון המוצהר שלו כבעל אג'נדה פמיניסטית. בהצהרת הכוונות של העיתון נכתב: "בכוונתנו להיות הוגנות, אך לא אובייקטיביות. אנו מחויבות למאבק וננקוט בעמדות כדי לקדם אותו."

## הקולקטיב
הקולקטיב התנהל על פי פרקטיקת קבלת החלטות על ידי קונצנזוס, וחברותיו האמינו שפוליטיקה הומניסטית היא לא רק אג'נדה פוליטית, אלא פרקטיקה בפועל, והקפידו לקיים ערכים אלו בניהול העיתון והקולקטיב. דוגמה להפעלת עיקרון זה היה כשהמהדורה השנייה לא יצאה בתאריך היעד, ובעיתון נכתב שהסיבה היא ששתיים מחברות הקולקטיב ילדו באותה תקופה. וכן ש"בשונה מרוב היוזמות שבשליטה גברית, אנו מוכנות ומאושרות לספק את הצרכים האנושיים של הצוות שלנו".

אך התאוריה והפרקטיקה של שיתוף מוחלט לא תמיד עלו בקנה אחד בפעילות הקולקטיב, ולקראת סוף השנה הראשונה של הפעילות, התבקשה מרילין ווב לעזוב, כי הורגש שיש לה בתור מייסדת עיקרית יותר מידי כוח. בעיה אחרת הייתה מחלוקת בין החברות שעיקר עניינן היה פוליטיקת שמאל, לעומת החברות הלסביות שהעדיפו שהעיתון יוכר כעיתון לסבי. בסופו של דבר, שיטת הקונצנזוס עבדה, אם לא בקלות, כאשר בכל מהדורה הכיוון הוחלט על ידי כלל החברות. גם שלושה-ארבעה עשורים לאחר מכן, נשמר העיקרון לפיו כל אחת מחברות הקולקטיב לוקחת אחריות על עריכת והפקת דף מהעיתון. עוד רעיון מרכזי בניהול הקולקטיב והוצאת העיתון היה הכללת מתנדבות בפעילות - רבות מהכותבות בעיתון הגיעו משורות הקוראות בו, אשר הביעו עניין להשתתף.

היוזמה של oob הייתה מודל לפרסומים פמיניסטיים רבים שבאו אחריו, שגם בהם התוצר היה משני לבניית קהילה ופעולה על פי עקרונות פמיניסטים.

## קישורים חיצוניים

* 
* ארכיון הפרסומים

## הערות שוליים

קטגוריה:ארצות הברית: עיתונים
קטגוריה:פמיניזם: כתבי עת
קטגוריה:עיתונות להט"ב
יוסי בירן

**יוסי בירן (בידרמן)** (נפטר ב-3 בספטמבר 2023) היה קצין בצה"ל בדרגת אלוף-משנה, אשר פיקד על גדוד 12 (ברק), ועל מחוז חיפה במערך העורף.

## שירותו הצבאי
עם גיוסו לצה"ל שובץ בחטיבת גולני. בגולני עבר בירן הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד 12 (ברק). במלחמת יום הכיפורים לחם בירן כקצין המבצעים של הגדוד בקרבות הבלימה והתקפת הנגד כנגד הצבא הסורי ברמת הגולן וכן בקרב ההבקעה לרמה הסורית. בהמשך שימש כמפקד פלוגה בחטיבה.

בירן לחם במלחמת לבנון. בהמשך המלחמה פיקד על גדוד 12 ונפצע במהלך הקרבות בביירות. בשנים 1984–1985 פיקד בירן על בא"ח גולני ובשנים 1990–1992 על מחוז חיפה במערך העורף בדרגת אל"ם.

לאחר פרישתו משירות צבאי עבד כיועץ ארגוני.

## קישורים חיצוניים
* 

## הערות שוליים

קטגוריה:אלופי-משנה בצה"ל
קטגוריה:חיילי חיל הרגלים במלחמת יום הכיפורים
קטגוריה:מפקדי גדוד 12
קטגוריה:מפקדי גדודים במלחמת לבנון הראשונה
קטגוריה:מפקדי מחוז חיפה בפיקוד העורף
קטגוריה:חיילי חיל הרגלים במלחמת לבנון הראשונה
קטגוריה:אישים הקבורים בבית העלמין מודיעין
קטגוריה:ישראלים שנולדו במאה ה-20
קטגוריה:ישראלים שנפטרו ב-2023
התזמורת הפילהרמונית הישראלית הצעירה

**התזמורת הפילהרמונית הישראלית הצעירה** היא תזמורת הנוער הסימפונית הלאומית של מדינת ישראל, המאגדת נגנים צעירים מכל רחבי הארץ.

## היסטוריה
התזמורת הפילהרמונית הישראלית הצעירה נוסדה בשנת 1984 על ידי חנן זוז, שלום רונלי-ריקליס וברונו לנדסברג, בשיתוף עם התזמורת הפילהרמונית הישראלית, בשאיפה להקים חממה לטיפוח דור העתיד של נגני התזמורות בישראל, ואגב כך להחיות את המסורת המפוארת של תזמורת הגדנ"ע, שפעלה בשנות ה-50 ובשנות ה-60 של המאה ה-20 והייתה לסיפור הצלחה בישראל ובעולם. החל משנת 2005 התזמורת מנוהלת על ידי המרכז למוזיקה ירושלים, בשיתוף פעולה הדוק עם המנצח זאב דורמן, שהוביל אותה במשך שנים רבות.

להקמת התזמורת מונתה יפה שרת שניהלה את התזמורת במשך עשר שנים. בתקופה זו עבדו עם התזמורת מספר מנצחים מפורסמים, ביניהם קלאודיו אבאדו, קורט מאזור, רפאל פריבק דה בורגוס, בנג'מין זנדר, מנדי רודן, זובין מהטה ולהב שני.

על התזמורת ניצחו הנס פטר אוקסנהופר (אוסטריה), אי-אן שו (סין-ישראל), אבנר בירון, סלבדור ברוטונס (ספרד), נועם צור, יוהאנס וילדנר (אוסטריה), אילן וולקוב, ירון טראוב (ולנסיה-ישראל), ארתור פוסט (ארצות הברית), קשישטוף חוז'לסקי ואריאל צוקרמן (גרמניה-ישראל). בין רגעי השיא של פעילות התזמורת: סיור משותף בגרמניה עם תזמורת ריאס הצעירה, ששיאו קונצרט והקלטה באולם הפילהרמונית של ברלין לרגל יובל ה-60 למדינת ישראל (2008) וקונצרט משותף עם התזמורת הפילהרמונית הישראלית (2009).

התזמורת היא חברה קשורה בפדרציה האירופית של תזמורות נוער לאומיות. 

## הפעילות
[שמאל|ממוזער|250px|כיוון כלים לפני ביצוע [הסימפוניה התשיעית (מן העולם החדש) של דבוז'אק]]
[שמאל|ממוזער|250px|[הסימפוניה השביעית של בטהובן בניצוח אי-אן שו]]
נגני התזמורת נבחרים ברובם הגדול על סמך מבחני קרן התרבות אמריקה-ישראל. במקרים מיוחדים מצורפים צעירים מוכשרים שאינם מזוכי מלגות הקרן.

רובם הגדול של 90 חברי התזמורת הם בני 14 עד 18, אבל לעיתים קרובות חוברים אליהם כמה בוגרים צעירים, בני 19–20, המשרתים בצה"ל כמוזיקאים מצטיינים.

התזמורת מתכנסת פעמיים בשנה לעבודה משותפת: שבוע בחנוכה ושבועיים-שלושה בחופשת הקיץ. בכל כינוס כזה מתקיים גיבוש אמנותי וחברתי וחזרות על רפרטואר סימפוני ליצירות שאינן מהוות חלק מחווייתם המוזיקלית היומיומית. בשנות השתתפותם בתזמורת זוכים הצעירים לקבל הדרכה מטובי הנגנים והמורים מישראל ומן העולם.

בנוסף קיימים מפגשים עם מלחינים ויוצרים, סדנאות קצב ושירה במקהלה. בכל מפגש מתמודדים הצעירים עם יצירות מתקופות שונות ומכינים תוכנית מגוונת של קונצרט סימפוני מלא, המבוצע בהיכל התרבות בתל אביב, באולם הנרי קראון בתיאטרון ירושלים ולפעמים גם באודיטוריום חיפה.

בבחינות באקדמיה למוזיקה בתל אביב, יש ניסיון לשלב בתזמורת נגנים מקהילות, דתות, ומוצאים שונים, על מנת לעודד ערכים חשובים כגון קבלת האחר, סובלנות, ואחווה.

## שותפים
התזמורת פועלת מיום הקמתה בסיוען של התזמורת הפילהרמונית הישראלית וקרן התרבות אמריקה-ישראל. מייסדי התזמורת הם ברונו לנדסברג וחנן זוז, אליהם הצטרפו הקרן לירושלים, קרן לאזוף, תא"ל (מיל') נחמיה דגן, בסיוע ניהולי של קרן קרב ליוזמות בחינוך, ההקדש ע"ש ביאטריז (בת שבע) כהן, קרן Seed The Dream, סנו, קרן הורביץ, וקרן מלגות נגן מצטיין ע"ש משה שלוש.

## קישורים חיצוניים

* התזמורת הפילהרמונית הישראלית הצעירה, באתר המרכז למוזיקה ירושלים
* 

קטגוריה:ישראל: ארגוני חינוך
קטגוריה:התזמורת הפילהרמונית הישראלית
קטגוריה:נגנים בתזמורת הפילהרמונית הישראלית הצעירה
ירושלים
ירושלים
קטגוריה:תזמורות נוער
קטגוריה:מוסדות מוזיקליים בירושלים
קטגוריה:הרכבים מוזיקליים מירושלים
גיגול

**גיגול** (מאנגלית: *To google*) הוא חיפוש מידע באינטרנט באמצעות גוגל (מנוע חיפוש), ולעיתים גם חיפוש במנוע חיפוש אחר, כדוגמת בינג או Yahoo!.

הפועל **"To google"** הוא תחדיש שנוצר עקב הפופולריות של מנוע החיפוש של חברת "גוגל". ארגון הלשון האמריקאי העניק לפועל זה את התואר "המילה השימושית ביותר" בשנת 2002, ובשנת 2006 הוא נוסף למילון האנגלי של אוקספורד ולמילונים נוספים בשפה האנגלית. בראשית המאה ה-21 הפועל עבר לעברית בצורה **"לגגל"**.

השימוש המתועד הראשון בביטוי נעשה ב-8 ביולי 1998 על ידי לארי פייג', אחד ממייסדי חברת "גוגל", ששלח הודעת דואר אלקטרוני לרשימת נמענים ובה נכתב "" ("*תהנו ותמשיכו לגגל!*"). השימוש הראשון המתועד בביטוי בטלוויזיה האמריקאית היה בפרק של הסדרה "באפי ציידת הערפדים" מ-15 באוקטובר 2002, בו ווילו שאל את באפי "האם כבר גיגלת אותה?"

חברת גוגל מניאה משתמשים משימוש נרחב בביטוי, בפרט כאשר נעשה בו שימוש כמילה נרדפת לחיפוש כללי באינטרנט, מחשש שמא הביטוי "גוגל" יהפוך לשם גנרי ויפגע במוניטין ובסמל המסחרי של החברה. בשנת 2002 חברת "גוגל" פנתה מספר פעמים לאתרי אינטרנט פופולריים וביקשה מהם להימנע משימוש בפועל זה. בשנת 2003 אתר העיתון "וושינגטון פוסט" קיבל מכתב רשמי מעורכי הדין של "גוגל", ובו מתוארות דרכים "נאותות" ו"בלתי נאותות" לשימוש בפועל "לגגל". לבסוף, בשנת 2006 פנתה חברת "גוגל" לציבור הרחב בבקשה הבאה: 

מהפועל "לגגל" נגזרו מילים ומונחים נוספים, שהבולט בהם הוא ungoogleable, מונח שמשמעותו הוא מידע שלא ניתן למצוא בקלות באמצעות מנועי חיפוש באינטרנט. בשנת 2013 הציעה האקדמיה ללשון השוודית להוסיף גרסה שוודית של מונח זה ("ogooglebar") לרשימת התחדישים בשפה השוודית, אך חברת "גוגל" התנגדה לכך, מכיוון שהביטוי לא התייחס ספציפית לחיפוש במנוע החיפוש של "גוגל". אי לכך החליטה האקדמיה להסיר את המילה מהרשימה, על מנת להימנע מעימות משפטי עם החברה.

## הערות שוליים

קטגוריה:גוגל
קטגוריה:מנועי חיפוש
קטגוריה:תרבות אינטרנט
קטגוריה:מילים וביטויים בתרבות האינטרנט
רחל שדה חן

**רחל שדה-חן** (7 בספטמבר 1927 - 5 בפברואר 2019) הייתה משוררת, עיתונאית וצלמת ישראלית.

## קורות חיים
רחל שדה-חן נולדה וגדלה במושב כפר יחזקאל שבעמק יזרעאל. היא בתם הבכורה של משה שדה חן (פלדשטיין) וחנה אדלר, ונכדתו של ישראל יהודה אדלר ממייסדי תל אביב. היא בוגרת בי"ס מקוה ישראל ובוגרת בי"ס לאחיות תל השומר. שדה-חן קיבלה דיפלומה בבריאות הציבור בלונדון, בגרונטולוגיה בארץ ומאוניברסיטת קליפורניה בברקלי בארצות הברית.

עם פרישתה המוקדמת מעבודתה כאחות וכמפקחת ארצית במשרד הבריאות והרווחה, פנתה לאהבתה הגדולה - שירה וצילום.

אגודת הסופרים העברים העניקה לה את "אות קסת הזהב" לשנת 2012.

שדה-חן עסקה בפעילות ציבורית והייתה בין האחיות הראשונות בארץ שהקימו את הטיפול בזקנים. זאת לצד חוגים שהיא ארגנה לעולים חדשים כדי לסייע להם להכיר את צורת החיים בארץ.

נפטרה ב-5 בפברואר 2019, והובאה למנוחות בבית העלמין בכפר יחזקאל לצד בני משפחתה.

## ספריה
שדה-חן כתבה מאות שירים ועד היום יצאו לאור 9 ספרי שירה והגיגים המעוטרים בצילומיה:
* "פרחי שלכת" - הוצאה פרטית, 1995
* "עצים זקופים לעד : פתגמים ושירים על זקנה - משלנו ומשל אחרים" (בשיתוף עם חיים מוטליס) - הוצאה פרטית, 1996
* "עבים בשמינו - הגיגים" - הוצאה פרטית, 2000
* "הזעקה"
* "במשעולי הזמן"
* "חולמת אהבים"
* "אנחנו לא שומעים ואנחנו לא מקשיבים"
* "בסערת החושים - שירים ועצים"
* "חיי כסיפור", 2015

## שיריה
חלק משיריה של רחל הולחנו והוצאו בתקליטורים: "נגנו לי שירי 1" ," נגנו לי שירי 2", "משירי רחל שדה-חן", "כגרגירי חול" ו-"כפרי הקטן".

## קישורים חיצוניים

* כפרי הקטן - קליפ לשיר שנכתב לכבוד חגיגות ה-80 לכפר יחזקאל.
* רחל שדה חן באתר  אקו"ם.
* 1,000 התרנגולים של רחל שדה-חן באתר מגפון
* 

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:עיתונאיות ישראליות
קטגוריה:עיתונאים ישראלים
קטגוריה:צלמות ישראליות
קטגוריה:צלמים ישראלים
קטגוריה:אחיות ישראליות
קטגוריה:ישראליות זוכות פרסים: שירה
קטגוריה:כפר יחזקאל: אישים
קטגוריה:בוגרי בית הספר החקלאי מקוה ישראל
קטגוריה:אישים הקבורים במושבים
קטגוריה:ישראלים שנולדו ב-1937
קטגוריה:ישראליות שנולדו ב-1937
קטגוריה:ישראלים שנפטרו ב-2019
קטגוריה:ישראליות שנפטרו ב-2019
אלכסנדריה על האינדוס

[250px|ממוזער|מפת אזור [הודו ופקיסטן בתקופה ההלניסטית, אלכסנדריה על האינדוס במרכז התמונה]]
**אלכסנדריה על האינדוס** היא עיר שנוסדה על ידי אלכסנדר מוקדון בשפך של נהר צ'נאב לנהר האינדוס, בפקיסטן המודרנית. דיודורוס סיקולוס כתב כי חיו בעיר כ-10,000 תושבים, אשר מרביתם היו תראקים ומקומיים. מושל הגדה המערבית של האינדוס הופקד על בניית העיר.

קטגוריה:קצרמר פקיסטן
קטגוריה:יוון העתיקה: ערים
קטגוריה:פקיסטן: היסטוריה
יואנתה

**יואנתה** (באנגלית: **Euanthe**) הוא אחד מירחיו של כוכב הלכת צדק, וקיבל את שמו יואנתה באוגוסט 2003. קוטרו של יואנתה הוא 3 ק"מ והוא מקיף את צדק במסלול שנע בין 15,973,600 ק"מ ל-25,624,400 ק"מ. זמן הקפת מסלולו של יואנתה סביב צדק נמשך 598.093 ימים.

יואנתה התגלה בשנת 2001 על ידי סקוט שפרד מאוניברסיטת הוואי וקוטלג בשם **S/2001 J 7**. יואנתה משתייך לקבוצת הירחים אננקה, קבוצת ירחים שירחיה: יוקסטה, פרקסידייק, הרפלייקה, תיאונה, אננקה ויואנתה, המקיפים את צדק במרחק של 19.3 מיליון ק"מ עד 22.7 מיליון ק"מ.

## קישורים חיצוניים

קטגוריה:ירחי צדק
סילבר מרלין

**סילבר מרלין** (באנגלית: **Silver Marlin**) הוא כלי שיט בלתי מאויש מתוצרת אלביט מערכות למטרת סיורים ימיים. הוא מצויד בנשק 7.62 מילימטר הנשלט מרחוק וכן במערכות תצפית ותקשורת. הוא מסוגל לפעול במשך 24-36 שעות ברציפות, במשימות כגון סיור, מעקב, הגנה מפני טרור, לוחמה ימית ולוחמה נגד מוקשים, חיפוש והצלה, ניטור זיהום, ולוחמה אלקטרונית.

## קישורים חיצוננים
* מידע כללי

קטגוריה:כלי שיט בלתי מאוישים
קטגוריה:אלביט מערכות
אמיר הרפז

**אמיר הרפז** (נולד ב-1965) הוא קצין צה"ל במילואים בדרגת אלוף-משנה, כיהן כמפקד בסיס נבטים של חיל האוויר.

## ביוגרפיה
הרפז נולד בקיבוץ הזורע בנם של נורית ורמי הרפז. אביו היה טייס בחיל האוויר ואמו מורה. התגייס לצה"ל ב-1983 וסיים קורס טיס במגמת קרב. הוא פיקד על טייסת סקייהוק ועל טייסת F-16, שימש ראש מחלקת מחקר מודיעין של חיל האוויר. ביוני 2006 מונה למפקד בסיס נבטים ופיקד עליו במהלך מלחמת לבנון השנייה ועד אוגוסט 2008. לאחר מכן למד במכללה לביטחון לאומי ושימש ראש החטיבה האסטרטגית במטה לביטחון לאומי. בשירות המילואים משמש מדריך בבית הספר לטיסה ומפקד תא שליטה במטה המבצעי של חיל האוויר.

בשנתו האחרונה בשירות הקבע עשה הסבה להוראה במסגרת תוכנית "הטובים בחינוך" בבית ברל. לאחר שחרורו החל לעבוד כמורה לפיזיקה ומחנך בתיכון ביפעת. ב-2013 מונה למנהל בית הספר העל יסודי משגב, תפקיד בו כיהן עד 2019.

## חיים אישיים והשכלה
הרפז בעל תואר ראשון בפיזיקה מהטכניון, בעל תואר שני במדעי המדינה מהמכללה לביטחון לאומי ובעל תעודת הוראה מבית ברל. הוא נשוי ואב לשלושה.

## קישורים חיצוניים
* 
* 
* אמיר הרפז מונה לתפקיד מנהל בית הספר העל יסודי משגב , באתר מועצה אזורית משגב

קטגוריה:טייסי חיל האוויר הישראלי
קטגוריה:אלופי-משנה בחיל האוויר
קטגוריה:מפקדי בסיס נבטים
קטגוריה:מנהלי בתי ספר ישראלים
קטגוריה:הזורע: אישים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1965
גאליה קלטיקה

152x152px|ממוזער|המיקום המשוער של גאליה קלטיקה
**גאליה קלטיקה** (בלטינית: **Gallia Celtica**, מילולית: גאליה הקלטית) הייתה אזור גאוגרפי ותרבותי של גאליה, שאוכלוסייתו הורכבה בעיקר מקלטים. כיום, אזור זה משתרע על חלקים של שווייץ, צרפת, לוקסמבורג, וגדתו המערבית של הריין בגרמניה.

לפי יוליוס קיסר ומספר אתנוגרפים רומיים, גאליה חולקה לשלושה אזורים, בכל אחד מהם עם ותרבות שונים: בלגיקה, אקוויטניה, וקלטיקה. תושבי אזור קלטיקה קראו לעצמם קלטים. לאחר שהרומאים כבשו את כל גאליה, הם חילקו אותה לפרובניקיות, וגאליה קלטיקה חולקה בין גאליה אקוויטניה וגאליה לוגדוננסיס. 

קטגוריה:גאליה
קטגוריה:קלטים
ורד שנבל

**ורד שנבל** (נולדה ב-21 באפריל 1973) היא סופרת ישראלית.

## ביוגרפיה
שנבל נולדה בתל אביב וגדלה ברעננה. למדה בתיכון אוסטרובסקי. בשירותה הצבאי הייתה מדריכת אימון גופני בחיל האוויר. בוגרת בית הספר "כותרת" לעיתונאות ותקשורת, ובעלת תואר ראשון משולב במדעי החברה והרוח מהאוניברסיטה הפתוחה.

לאחר סיום לימודיה האקדמאים החלה לעסוק בתחומי העיתונות והכתיבה, ובהמשך עסקה בכתיבה מגזינית בפלטפורמות שונות.

שנבל החלה את דרכה העיתונאית ככתבת מוניציפלית בעיתון תל אביב. משם המשיכה לאתר תפוז אנשים בתפקיד עורכת משנה, ובהמשך התמנתה לסגנית עורכת מגזין עולם האישה.

בינואר 2002 עברה להתגורר בניו יורק, ושם המשיכה לעסוק בכתיבה מגזינית (שימשה ככתבת מגזין "עולם האשה" בניו יורק) ובמקביל החלה לעסוק בעולם הטלוויזיה, לייצר תסריטים ולפתח רעיונות לתוכניות.

כששבה לארץ כתבה גם למגזינים "מנטה" ו"אטמוספירה". במקביל, נחשפה לעולם הטלוויזיה בעקבות סדרות דרמה שיצרה ופיתחה. בנוסף, החלה לכתוב טור אישי במגזין טיים אאוט ילדים.

ביולי 2013, יצא לאור רומן הביכורים שלה "עכשיו אפשר להתחיל". הוא החל כרעיון לתסריט. הרומן מבוסס על הבלוג הפופולרי "אלוהים יודע איך – הבלוג של מילי", שפורסם במשך שלוש שנים באתר "סלונה".

את הבלוג "אלוהים יודע איך", החלה לכתוב שנבל לפני שלוש שנים, בתקופה לא פשוטה בחייה. היא חזרה ממגורים בניו יורק עם משפחתה, והתפרנסה מעיתונות. "הייתי הרבה שנים סגנית עורכת של 'עולם האישה', ותוך כדי הכתיבה והחיפוש העצמי, עלה בי הרעיון לכתוב על אישה שביום שהיא מתגרשת - מגלה שהיא בהיריון. הרומן זכה להצלחה רבה ותורגם לאנגלית.

ספרה השני, "בית הקפה של נורה אפרון", יצא לאור ב-2016. במרכזו שני ישראלים המתגוררים בניו יורק ונפגשים במקרה.

שנבל מתגוררת ברמת השרון. נשואה לירון שנבל, ואמא לשלושה.

## ספריה
* **עכשיו אפשר להתחיל**, אור יהודה: כנרת, זמורה-ביתן, 2013
* **בית הקפה של נורה אפרון,** אור יהודה: כנרת, זמורה-ביתן, 2016
* **בלגן נפלא**, אור יהודה: כנרת, זמורה-ביתן, 2018
***גרפיטי**, אור יהודה: כנרת, זמורה-ביתן, 2020

## קישורים חיצוניים

* [רשימת הפרסומים של ורד שנבל](http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=ורד%20שנבל) באתר הספרייה הלאומית
* כתבות מאת ורד שנבל באתר טיים אאוט
* 
* פוסט על הספר "בית הקפה של נורה אפרון" בבלוג חי תרבות
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:בוגרות תיכון אוסטרובסקי
קטגוריה:בוגרי תיכון אוסטרובסקי
קטגוריה:עיתונאיות ישראליות
קטגוריה:עיתונאים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:רמת השרון: אישים
קטגוריה:בלוגרים ישראלים
קטגוריה:בלוגריות ישראליות
קטגוריה:ישראליות שנולדו ב-1973
קטגוריה:ישראלים שנולדו ב-1973
שלי גוטמן

**שלי גוטמן** הוא קצין צה"ל במילואים בדרגת תת-אלוף, כיהן כמפקד בסיס חצרים של חיל האוויר הישראלי.

## ביוגרפיה
גוטמן סיים את קורס טיס מספר 100 במגמת קרב. שירת כטייס סקייהוק וטייס פנטום. ב-1995 מונה למפקד טייסת 106, טייסת F-15, ובשנים 1997 עד 1999 פיקד על טייסת 101, טייסת מטוסי "ברק" F-16C. שימש ראש מחלקת מבצעים בחיל האוויר, ב-2004 מונה למפקד בסיס חצרים ופיקד עליו במהלך מלחמת לבנון השנייה ועד 2007. המשיך לשרת בחיל האוויר במילואים בין השאר במהלך מבצע עמוד ענן.

לאחר שחרורו כיהן כמשנה למנכ"ל וממונה על פיתוח עסקי בחברת "ערבה פאוור". ב-2014 מונה למנהל הפעילות בישראל של לוקהיד מרטין מערכות מידע. לאחר מכירת חטיבת מערכות המידע לחברת ליידוס (Leidos) מונה גוטמן למנכ"ל ליידוס ישראל.

ביולי 2023 הודיע למפקד חיל האוויר על הפסקת שירותו במטה חיל האוויר בעקבות הרפורמה המשפטית.

## חיים אישיים
גוטמן בעל תואר ראשון מאוניברסיטת תל אביב ותואר שני באסטרטגיה וניהול משאבים לאומיים מהאוניברסיטה לביטחון לאומי בוושינגטון. מתגורר בקיבוץ קטורה שבערבה.

## קישורים חיצוניים
*
## הערות שוליים

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס חצרים
קטגוריה:מנהלים ישראלים
קטגוריה:בוגרי אוניברסיטת תל אביב
קטגוריה:בוגרי האוניברסיטה לביטחון לאומי
קטגוריה:ראשי מחלקת מבצעים בחיל האוויר
קטגוריה:קטורה: אישים
קטגוריה:עובדי לוקהיד מרטין
קטגוריה:ישראלים שנולדו במאה ה-20